ร้านไอศครีมโยเกิร์ตน้องใหม่ ร้าน Endless เพิ่งเปิดได้ไม่นานค่ะ ร้านตั้งอยู่ซอยเดียวกับ เคมีอาจารย์อุ๊ ตรงจุติค่ะ

ร้านตกแต่งเรียบง่ายด้วยดำตัดกับสีน้ำตาลไม้ๆ ของเฟอร์นิเจอร์ดูเรียบหรูแต่อบอุ่น วันนี้ลองสั่งไฮไลท์ของร้าน เป็นบาร์บีคิวบราวนี่มาสเมลโล่และสตอเบอรี่ค่ะ ราดด้วยช๊อคโกแลตเสิร์ฟพร้อมไอศครีม

แอบเปลี่ยนจากราดช๊อคโกแลตเป็นราดไซรัปเมเปิ้ลแทนค่ะ เพราะเห็นแล้วช๊อคโกแลตจะหนักไป มาเสิร์ฟสวยงามดีค่ะ ส่วนรสชาติส่วนตัวขอยอมแพ้บราวนี่เนื้อแน่นมากกก...เหมือนกินช๊อคโกแลตก้อนๆ อะรสเข้มข้นเกิน ผลไม้สตอเบอรี่สดเปรี้ยวๆทานตัดเลี่ยนพอไหว

ส่วนไอศครีมของร้านเป็นไอศครีมโยเกิร์ตวันนี้มี 2 รสค่ะเลยผสมเป็นทูโทน
รสเลมอน : เปรี้ยวโดดๆ กลิ่นเลมอนชัดเจน อันนี้เฉยๆ ค่ะ
รสธรรมชาติ : เปรี้ยวอ่อนๆ หอมโยเกิร์ตเบาๆ อร่อยกว่าเลมอนค่ะ

รวมๆ ส่วนตัวชอบรสโยเกิร์ตเฉยๆมากกว่าค่ะ ส่วนราคาเมนูนี้ 118 บาทก็ไม่แพงนะ แต่ถ้าไม่ได้ชอบช๊อคโกแลตสุดๆ แนะนำให้สั่งเมนูอื่นค่ะ เพราะเมนูนี้เน้นช๊อคโกแลตมาก